افغانستان نینگ قندوز ولایتیده طالبان گروهی نینگ حربی مرکز گه قره ته هجوم اویوشتیریشی عاقبتیده 16 عسکر جان بیردی.
قندوز ولایتی ولایت کینگشی باشلیغی نینگ اورینباسری صفی الله امیری, بیرگن بیانات لریده, باغ شرکت منطقه سیده گی حربی مرکز گه حمله قیلینگن لیگی نی بیلدیردی.
امیری, اوشبو حادثه عاقبتیده 16 عسکر نینگ جان بیرگن لیگی نی معلوم قیلرایکن, یوز بیرگن توقنه شوولرده طالبان گروهی نینگ هم تلفات بیرگن لیگی نی ایسله تیب اوتدی.
عینی دمده افغانستان جمهوررئیسی محمد اشرف غنی ننگرهار ولایتی ده قیلگن صحبتیده, "طالبان بیلن تینچلیک مذاکره لری نینگ باشلَشی اوچون طالبان بیزدن محکوم لر نی قوییب یوباریشی میز نی طلب ایتدی.  بیز هم اوشبو مذاکره لرنینگ باشلشی اوچون طالبان نینگ پاکستان دن قچان چیقه دیگن لیک لری نی انیقلب بیریشی نی طلب ایتماقده میز" دییه قید ایتدی.
طالبان بیلن هیچ بیر شکلده یشیرینچ بیر مذاکره بولمیدیگن لیگی نی بیلدیرگن غنی, مذاکره لرنینگ افغانستان حکومتی تامانیدن تعین ایتیله دیگن بیر هئیت طرفیدن آلیب باریله دیگن لیگی نی معلوم قیلدی.
غنی, طالبان نینگ ینه اوز هجوم لری نی باشلتگن لیگی بیلن علاقه لی بحث ایترایکن, "خارجی لر گه حمله قیلمَی افغانستان کوچ لری گه قره ته هجوم اویوشتیریش نینگ اوزی قنده ی بیر تینچ لیک دیگنی بوله دی؟ خوب, اونده ی بولسه جهاد نینگ معنی سی قالدی می؟" دییه قید ایتدی.
محمد اشرف غنی, دوشنبه کونی بیرگن بیانات لریده, 5 مینگ نفر طالب محکوم نینگ قوییب یوباریلیشی بوییچه هیچ قنده ی بیر تعهد نینگ بحث موضوعی ایمس لیگی نی بیلدیرگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
